Feveršema
Feveršema (angļu: Faversham; izrunā: /ˈfævərʃəm/) ir pilsēta (town) un pagasts Anglijā, Kentas grāfistē, Sveilas distriktā. Atrodas grāfistes ziemeļos 12 km no distrikta centra Sitingbornas, 29 km no grāfistes centra Meidstonas un 92 km no valsts galvaspilsētas Londonas centra. Viduslaikos Feveršema bija viena no Piecu ostu konfederācijas korporētajām ostām, 17.—20. gadsimtā — nozīmīgs šaujampulvera ražošanas centrs.